509 



Hvidfiske, meddeler Giesecke, og 8de Januar 1810 kom mange ind 

 i Fjorden. — Efter Holbøll's Meddelelser i 1847 er Begyndelsen af 

 December den Tid, da Hvidfisken om Efteraaret plejer at indfinde 

 sig ved Godthaab. — Efter hvad Rink skriver i 1857, er det kun 

 i enkelte Aar, at Hvidfisken viser sig ved Godthaab i større Mængde. 



Det Sted i Syd-Grønland, hvor de fleste Hvidfiske fanges, er 

 Sukkertoppen, skriver Rink i 1857; Fangsten drives mest ved de 

 lave Øer Saitoaitsiait, og den gaar især for sig fra Januar eller 

 Februar til Marts; man har her i Garn aarlig, siden 1850, fanget 

 henved 100. 



Over en Grund udfor Agto, S. for Egedesminde, saa Sutherland 

 mange Hvidfiske, vistnok ædende Torsk, sidst i April 1850. 



I Disko-Bugt nær Jakobshavn var Paul Egede i Januar 1738 

 Vidne til Fangst af Hvidfiske, der vare samlede i stort Tal i en 

 Aabning i Isen; man havde fanget over hundrede. — I 1807 nævner 

 Giesecke Grønlændernes Fangst af Hvidfiske i Disko-Bugt, særlig ved 

 Aabninger i Isen. Ved Jakobshavn skal Hvidfisken komme i No- 

 vember, undertiden i store Skarer. Ved Godhavn blev i Efteraaret 

 1807 den første Hvidfisk fanget 16de December. I 1810 bleve de 

 første sete samme Sted 5te November, efter en Storm fra NØ.; 

 de skulle pleje at vise sig i denne Maaned, men oftest senere; 4de 

 December samme Aar nævnes 7 som fangede. 7de Februar 1811 

 bleve mange sete i Strømhuller, ligeledes 20de Februar; 26de 

 Oktober vare de at se første Gang i dette Efteraar. I 1812 nævnes 

 2 som fangede 18de Marts og igjen 2 8de April; 13de November 

 viste de sig i Efteraaret, og i den følgende Tid indtil Begyndelsen 

 af December fangedes 39. 2den, 5te og 7de Maj 1813 vare de at 

 se i stor Mængde, i tusindvis. — En Flok Hvidfiske saa O'Reilly 

 ved Disko 18de Maj 1817, ligeledes 28de Maj. — Efter hvad Hol- 

 bøll meddeler i 1847, er det i Oktober, at Hvidfisken plejer at ind- 

 finde sig ved Godhavn om Efteraaret, og om Foraaret er det især 

 i Maj og Juni, at den fanges i Disko-Bugt ved Klaushavn og Jakobs- 

 havn. — I Disko-Bugt saa Goodsir først i Maj 1849 mange Hvid- 

 fiske. — Efter Rink's Opgivelser i 1857 er det i April og Maj, at 

 de fleste fanges ved Christianshaab, Jakobshavn og Ritenbenk; ved 

 Jakobshavn fanges i Foraaret i Gjennemsnit aarlig 100. I en Is- 

 vaage fangedes ved Klaushavn i 1849 over 400. — Om en lignende 

 Fangst i en Vaage nær Christianshaab i April 1860 havde Brown 

 faaet Efterretning. — Paa Sydsiden af Disko saa Traustedt en op- 

 skyllet Hvidfisk, nylig død, i Juni 1892. 



XXI. 33 



